Frivillige phonereViva
Viva › Nyheder › Frivillige phonere
Frivillige phonere
Vi søger snakkende frivillige!I øjeblikket søger vi frivillige til vores phoner-team. Teamet består af 10 personer, men vi har brug for flere.
Som frivillig phoner kan vi tilbyde dig:
Undervisning i fundraising
Erfaring i telemarketing
Et socialt team med god gejst
At blive en del af Viva/Impacts netværk af frivillige og ansatte
Mulighed for at sende mere hjælp til udsatte børn og unge
Hvad forventer vi af dig som frivillig phoner?
At du er med til mindst 4 phoner-aftener pr. semester
At du er lærevillig
At du har hjerte for Vivas sag
Derudover er det en fordel, hvis du er udadvendt og kan lide at snakke med folk.
Hvordan bliver jeg phoner?
Ring til Christina S. Møller på 4023 1942 eller send en mail til csm@viva.dk Vi glæder os til at høre fra dig.
Om Impact Phoner-team
Impact Phoner-team startede i 2014, og vi holder phoner-aftener ca. 2 gange om måneden. Aftenerne starter typisk kl. 17 og slutter kl. 21. Undervejs er der aftensmad og hyggelige snack-pauser. Nogle aftener bruger vi også en times tid på undervisning eller træning i phoner-manuskriptet.
Impact Phoner-team er en vigtig del af Vivas fundraisings-arbejde. I 2014 samlede teamet 80.000 kr. ind, hvilket betød, at vi kunne sende mere hjælp til udsatte børn og unge i Mellemamerika og Asien. Teamet ringer kun til personer, som allerede har vist interesse for Vivas sag, så der er god mulighed for hyggelige snakke i telefonen.